Tanzanijos herbas

Tanzanijos herbas – Tanzanijos valstybės simbolis. Įteisintas 1971 m. 

 Herbo aprašas 
Herbo skydas migdoliškos formos, vertikaliai perkirstas į keturias vienodo aukščio dalis. Viršutinis laukas auksinis, jame matyti oranžiniai deglo viršutinė dalis ir liepsna; žemesnis laukas yra Tanzanijos vėliava; dar žemesnis laukas yra raudonas su sukryžiuotais oranžiniais kirviu (galva heraldinėje dešinėje) ir kauptuku; pats apatinis laukas baltas su trimis horizontaliomis mėlynomis banguotomis juostelėmis.
Per apatinių trijų laukų vidurius eina auksinė ietis antgaliu į viršų.

Skydininkai yra du rudaodžiai žmonės žaliais drabužiais – dešinėje vyriškis, kairėje – moteris. Tolimesnėmis rankomis skydininkai laiko skydą, o artimesnėmis – baltas dramblio iltis, kurių ilgis lygus skydo aukščiui ir iltys išlenktos taip pat, kaip ir skydo šonai.
Herbo pagrindas yra žalsvai pilkas Kilimandžaro kalno atvaizdas. Ties vyro kojomis auga kvapiojo gvazdikmedžio krūmas, o ties moters – vilnamedžio krūmas. Apatinėje pagrindo dalyje balta juosta žalia išvirkščia puse su devizu raudonomis raidėmis  'Laisvė ir vienybė'.

 Herbo elementų aiškinimas 
 Auksinis laukas simbolizuoja Tanzanijos iškasenų turtus.
 Raudonas laukas reiškia raudoną Afrikos dirvožemį.
 Laukas su banguotomis baltomis ir mėlynomis juostomis reiškia jūrą, ežerus ir krantus.
 Degantis fakelas simbolizuoja laisvę, švietimą ir žinias.
 Ietis reiškia laisvės gynimą.
 Sukryžiuoti kirvis ir kauptukas yra įrankiai, kuriuos žmonės naudoja turtindami savo šalį.

 Šaltiniai 

Kategorija:Valstybiniai herbai
Kategorija:Tanzanijos atributika